Aasta keeletegu

Aasta keeletegu on auhind, mida annab välja Eesti Haridus- ja Teadusministeerium eelneva aasta jooksul tehtud või lõpule viidud eesti keelele kasuliku, sellele suurimat avalikku toetust ja tähelepanu toonud teo eest. 

Välja antakse peaauhind ja rahvaauhind. Peaauhinna saaja valivad konsensuse põhimõttel taasiseseisvunud Eesti haridus(- ja teadus)ministrid. Rahvaauhind selgitatakse välja avalikul hääletusel.

Laureaadid

2006
 Aasta keeletegu – üleskutse "Kroon eesti keelele!" (19 Eesti kooli)
 Rahvaauhind – lavastus "Keeleuuenduse lõpmattu kurv" (Anu Lamp)

2007
 Aasta keeletegu – Eesti rahva enda loodud noorte laulu- ja tantsupidu (Laulupeo korraldamise peakomisjon)
 Rahvaauhind – doktoritöö võru kirjakeelest (Sulev Iva)

2008
 Aasta keeletegu ja rahvaauhind – eestikeelse väikelastekeskkonna http://mudila.lastekas.ee loomine (Janika Leoste)

2009
 Aasta keeletegu – "Aabets" (Kihnu aabits) (Külli Laos, Reene Leas, Evi Vesik)
 Rahvaauhind – eesti keelt ja Eesti keelepoliitikat toetavate seisukohtade avalik esitamine (Sergei Metlev)

2010
 Aasta keeletegu ja rahvaauhind – eestikeelse hääljuhtimise loomine pimedate inimeste tehnilistele abivahenditele (Janar Vaik, Artur Räpp, Igor Markatšov, Sandra Meigas)

2011
 Aasta keeletegu – kõnetuvastusrakendusi nutitelefonidele (Tanel Alumäe, Kaarel Kaljurand)
 Rahvaauhind – "Võro keelepesä" käivitamine ja arendamine (Mariko Faster, Triin Rõõmusoks, Egle Vodi)

2012
 Aasta keeletegu – sõnaraamat "Eesti keele sõnapered" I–II (Silvi Vare)
 Rahvaauhind – "Eesti etümoloogiasõnaraamat" (Iris Metsmägi, Meeli Sedrik, Sven-Erik Soosaar)

2013
 Aasta keeletegu – lapse keelelist arengut toetavad mängud (Reili Argus, Cattre Hein)
 Rahvaauhind – Võrumaa noorte keelelaager

2014
 Aasta keeletegu ja rahvaauhind – eesti keele e-õppe keskkond "Keeleklikk" (Leelo Kingisepp ja Marju Ilves)

2015
 Aasta keeletegu – Eesti Keele Instituudi e-keelenõu ja tasuta keelenõuanne
 Rahvaauhind – "Hiiu sõnaraamat" (koostanud Paul Kokla ja Meeli Sedrik)

2016
 Aasta keeletegu – "Eesti kohanimeraamat" (Marja Kallasmaa)
 Rahvaauhind – Säutsupääsukese kalambuurid (Keiti Vilms)

2017 
 Aasta keeletegu – „Sõna haaval. Emakeelest tehiskeelteni“ (Enn Ernits)
 Rahvaauhind – klassi-Instagram „Roostikurebased“ (Tartu Jaan Poska Gümnaasium)

2018 
 Aasta keeletegu – Eesti õigekeelsussõnaraamat ÕS 2018 (Eesti Keele Instituut)
 Rahvaauhind – vihikud "Iga päev on seiklus" (Peetri Lasteaed-Põhikool)

2019 
 Aasta keeletegu – Tallinna Tehnikaülikooli kõnetuvastus ja Tartu Ülikooli masintõlge
 Rahvaauhind – Õigekirjagurmaani Instagram

2020 
 Aasta keeletegu – Peep Nemvaltsi eesti teaduskeele kogumik "Eesti teaduskeel keelterikkas teadusmaailmas" ja Narva eesti keele maja räpiooper "Karma"
 Rahvaauhind – õ- ja ö-hääliku piiritähise paigaldamine Saaremaal

2021 
 Aasta keeletegu – avaliku sektori valdkondlik masintõlketehnoloogia, Vikipeedia keeletoimetamistalgud ning Vikipeedia vabatahtlik keeletoimetaja Kuriuss
 Rahvaauhind – ALPA eestikeelsed digiõppemängud ja animeeritud rahvaluulevideod

Viited

Välislingid
 Aasta keeletegu Haridus- ja Teadusministeeriumi kodulehel

Eesti aunimetused
Eesti keel